A krónikus derékfájdalom korszerű diagnosztikája és kezelése a nemzetközi irányelvek tükrében
Authors: Forgács-Kristóf Katalin , Major János , Ádám Szilvia 
Published: December 2021

Összefoglaló. Nemzetközi kutatások szerint a deréktáji fájdalom
2019-ben 568 millió embert érintett világszerte. Magyarországon a lakosság 20%-a
él krónikus derékfájdalommal, ami nemcsak egészségügyi, de szociális és
ökonómiai krízist is jelent. A probléma aktualitását jól mutatja az is, hogy a
Nemzetközi Fájdalomkutatási Társaság a 2021. évet a derékfájdalomról szóló
globális évnek kiáltotta ki. A derékfájdalmak megfelelő kezelése és a krónikussá
válás megelőzése tehát kiemelten fontos. Ebben nyújthatnak segítséget az
evidenciákon alapuló irányelvek. Magyarországon azonban jelenleg nincs hatályos,
egységes irányelv, mely a derékfájdalmakkal, azon belül is a krónikus
derékfájdalom kezelésével foglalkozna. A jelen közleményben a krónikus
derékfájdalom evidenciákon alapuló diagnosztikai és kezelési lehetőségeinek
áttekintését tűztük ki célul. Az irodalomkutatást követően, a jelenleg is
hatályos, AGREE II. rendszer szerinti magas minőségű besorolást elérő, krónikus
deréktáji fájdalomra vonatkozó, angol nyelvű nemzetközi irányelvek ajánlásainak
összehasonlítását végeztük el. Tanulmányunkban hét irányelvet dolgoztunk fel
(négy európai, kettő amerikai, egy kanadai), melyek mindegyikében a következő
közös ajánlások kerültek megfogalmazásra: a súlyos patológiák kizárása az alarm
tünetek alapján, a pszichoszociális tényezők figyelembevétele, a szükségtelen
képalkotó vizsgálat visszaszorítása, az elsősorban aktív, nem gyógyszeres
terápiák preferálása és a nemszteroid gyulladáscsökkentők körültekintő felírása.
Az európai irányelvekben új elemként szerepelt a krónikussá válás korai
rizikóbecslése. Orv Hetil. 2021; 162(49): 1951–1961.
Summary. In 2019, low back pain caused the highest burden globally,
among musculoskeletal disorders, affecting 568 million people. According to
Hungarian sociodemographic data, 20% of the Hungarian adults live with chronic
low back pain that is a global health priority. Therefore, the International
Association for the Study of Pain announced 2021 as the global year about back
pain. Evidence-based guidelines about the appropriate treatment of acute low
back pain and prevention of chronic low back pain are therefore of paramount
importance. However, there are currently no valid, uniform treatment guidelines
in Hungary about acute and chronic lower back pain. In this paper, we aimed at
summarizing up-to-date, evidence-based diagnostic and treatment recommendations
for chronic low back pain. Using a literature review, we identified seven
international treatment guidelines (four from Europe, two from the United States
and one from Canada) in English for the management of chronic low back pain that
were previously assessed by the AGREE II quality assessment tool. We found
consistent recommendations in the guidelines such as exclusion of alarm
symptoms, assessment of psycho-social factors, reduction of unnecessary imaging,
initialization of primarily active, non-pharmacological therapies, and careful
and cautious prescription of non-steroidal anti-inflammatory medications. A new
recommendation in the European guidelines is the early risk assessment of low
back pain becoming chronic. Orv Hetil. 2021; 162(49): 1951–1961.